Unionin yleisen tuomioistuimen tuomio (ensimmäinen jaosto) 14.12.2018 – FZ ym. vastaan komissio
(asia T-540/16)
(Henkilöstö – Virkamiehet – Henkilöstösääntöjen uudistus – Asetus (EU, Euratom) N:o 1023/2103 – Virkatyypit – Virkatyyppien luokittelua koskevat siirtymäsäännökset – Henkilöstösääntöjen liitteessä XIII oleva 30 artikla – Siirtymäaikaiset hallintovirkamiehet (AD 13) – Hallintovirkamiehet (AD 12) – Ylennys, joka henkilöstösääntöjen 45 artiklan mukaan hyväksytään vain siinä tehtäväryhmässä, joka vastaa hoidetun viran virkatyyppiä – Pääsy virkatyyppiin ”yksikönpäällikkö tai vastaava” tai ”neuvonantaja tai vastaava” pelkästään henkilöstösääntöjen 4 artiklan ja 29 artiklan 1 kohdan mukaista menettelyä noudattaen – Virkamiehelle vastaisen toimen käsite – Vahvistava toimi – Vireilläolovaikutus – Oikeudenkäyntiä edeltävään menettelyyn liittyvien vaatimusten noudattaminen – Tutkimatta jättäminen)
1.      Kumoamiskanne – Unionin tuomioistuinten toimivalta – Asianomaiselle vastaisesta yksittäispäätöksestä nostettu kumoamiskanne – Unionin tuomioistuin ei ole toimivaltainen toteamaan tuomioidensa tuomiolauselmissa yleisesti sovellettavaa toimenpidettä lainvastaiseksi
(SEUT 263 ja SEUT 277 artikla; henkilöstösääntöjen, sellaisina kuin ne ovat muutettuina asetuksella N:o 1023/2013, 45 artikla ja liite I)
(ks. 39–42 kohta)
2.      Tuomioistuinmenettely – Vireilläoloväite – Kahden kanteen asianosaiset, kohde ja perusteet ovat samat – Jälkimmäisen kanteen tutkimatta jättäminen
(ks. 46 ja 50 kohta)
3.      Henkilöstökanne – Edeltävä hallinnollinen valitus – Määräajat – Myöhään tehty valitus – Päätös, jolla virkamies luokitellaan yhteen asetuksella N:o 1023/2013 käyttöön otetuista virkatyypeistä ja joka on toteutettu asianomaisen sähköiseen henkilökansioon tehdyllä muutoksella – Valitus tämän muutoksen vahvistavasta päätöksestä – Tutkimatta jättäminen
(Henkilöstösääntöjen, sellaisina kuin ne ovat muutettuina asetuksella N:o 1023/2013, 45 artikla, 90 artiklan2 kohta ja 91 artiklan 1 ja 2 kohta sekä liitteessä XIII olevan 30 artiklan 2 kohta)
(ks. 48, 49 ja 55 kohta)
4.      Tuomioistuinmenettely – Oikeudenkäyntikulut – Tarpeettomasti tai haitantekona aiheutetut kulut – Toimielimen menettely, joka edistää riidan syntymistä
(Euroopan unionin perusoikeuskirjan 41 artikla; unionin yleisen tuomioistuimen työjärjestyksen 135 artiklan 2 kohta; henkilöstösääntöjen 25 artiklan 2 kohta)
(ks. 58 ja 59 kohta)
Aihe
SEUT 270 artiklaan perustuva vaatimus kumota komission päätökset, joilla tämän toimielimen nimittävä viranomainen luokitteli kantajat virkatyyppiin ”siirtymäaikaiset hallintovirkamiehet” tai ”hallintovirkamiehet”, minkä vuoksi he menettivät 1.1.2014 alkaen mahdollisuuden ylenemisestä ylempään palkkaluokkaan
Ratkaisu
1)
Kanne jätetään tutkimatta siltä osin kuin sen on nostanut FZ ja kahdeksan komission muuta virkamiestä kuin GL ja joiden nimet luetellaan liitteessä.
2)
Kanne jätetään tutkimatta ja hylätään joka tapauksessa perusteettomana siltä osin kuin sen on nostanut GL.
3)
Komissio vastaa omista oikeudenkäyntikuluistaan, ja se velvoitetaan korvaamaan puolet liitteessä lueteltujen virkamiesten oikeudenkäyntikuluista.
4)
FZ ja muut virkamiehet, joiden nimet luetellaan liitteessä, vastaavat puolesta omia oikeudenkäyntikulujaan.
5)
Euroopan parlamentti ja Euroopan unionin neuvosto vastaavat omista oikeudenkäyntikuluistaan.